SET วูบ 12 จุด วิตก Fund Flow ไหลออก หลังเงินบาทอ่อนค่า แนะจับตาประเด็นใหญ่ทั้งใน-ตปท.
SET วูบ 12 จุด วิตก Fund Flow ไหลออก หลังเงินบาทอ่อนค่า แนะจับตาประเด็นใหญ่ทั้งใน-ตปท. โดยดัชนีปิดตลาดวันนี้ ที่ระดับ 1,641.44 จุด ลบ 12.04 จุด หรือ 0.73% มูลค่าการซื้อขาย 4.84 หมื่นล้านบาท
1 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,641.44 จุด ลบ 12.04 จุด หรือ 0.73% มูลค่าการซื้อขาย 4.84 หมื่นล้านบาท
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้อ่อนแอกว่าตลาดหุ้นในภูมิภาคเอเชียที่ส่วนใหญ่อยู่ในแดนบวกเฉลี่ย 0.8% ขานรับความคืบหน้าเจรจาการค้าระหว่างสหรัฐฯ และจีน และ MSCI ก็ยังได้เพิ่มน้ำหนักลงทุนในหุ้น A-Share ของจีนด้วย ทำให้เป็นแรงหนุนให้ตลาดเอเชีย
ส่วนบ้านเรารับผลจากเงินบาทอ่อนค่าเร่งตัวทำให้เกิดความกังวล Fund Flow จะไหลออก ส่วนเรื่องผลประกอบการของบริษัทจดทะเบียนงวดไตรมาส 4/61 มองว่าตลาดฯได้ตอบรับไปแล้ว ซึ่งที่จริงรายได้โดยรวมออกมาดีกว่าตลาดคาด 67% แต่กำไรสุทธิต่ำกว่าตลาดคาด 18-19% แต่มองว่าในปี 2562 จะฟื้นตัวขึ้นได้จากฐานปี 2561 ที่ต่ำ
สำหรับแนวโน้มการลงทุนในสัปดาห์หน้า นายกรภัทร กล่าวว่า ตลาดฯคงจะแกว่งตัวในกรอบ โดยมีแนวรับ 1,637-1,630 จุด ส่วนแนวต้าน 1,670 จุด โดยให้ติดตามปัจจัยการเมืองในประเทศ ในประเด็นการยุบพรรค และติดตามการเจรจาการค้าระหว่างสหรัฐฯ และจีน รวมถึงติดตามเรื่องการถอนตัวของอังกฤษออกจากสหภาพยุโรป (Brexit)
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
TRUE มูลค่าการซื้อขาย 4,112.88 ล้านบาท ปิดที่ 4.82 บาท ลดลง 0.58 บาท
TOP &lt;XD&gt; มูลค่าการซื้อขาย 2,729.61 ล้านบาท ปิดที่ 69.25 บาท ลดลง 3 บาท
PTT  มูลค่าการซื้อขาย 2,442.02 ล้านบาท ปิดที่ 48.75 บาท เพิ่มขึ้น 0.25 บาท
PTTGC มูลค่าการซื้อขาย 1,243.41 ล้านบาท ปิดที่ 71.50 บาท ลดลง 0.50 บาท
SCC มูลค่าการซื้อขาย 1,140.52 ล้านบาท ปิดที่ 468 บาท ลดลง 6 บาท
 
ตลาดหุ้นเอเชีย
